Ի դեպ, այդպես են մտածում հիմնականում տղամարդիկ: Սիմոնը մասնագիտությամբ դերասան է, պատրաստվում է ամուսնանալ, կնոջ եւ տղամարդու միջեւ հավասարության մասին լսել անգամ չի ուզում: Կարծում է, որ դա հայկական ընտանիքներում ոչ միայն անընդունելի է, այլեւ դատապարտելի. «Սա չի նշանակում, որ իմ կինը տանը ձայնի իրավունք չպետք է ունենա կամ պետք է իմ ստրուկը լինի, հակառակը՝ հայկական ընտանիքներում միշտ կանայք ընդգծված ձեւով են արժեւորվում: Չեմ հասկանում` ի՞նչ ֆեմինիզմի մասին է խոսքը, դա մեզ սազակա՞ն է»: